CELEX: 32014R0860
Language: sk
Date: 2014-08-05 00:00:00
Title: Vykonávacie nariadenie Komisie (EÚ) č. 860/2014 z  5. augusta 2014 o zatriedení určitého tovaru do kombinovanej nomenklatúry

8.8.2014   
            
            
               SK
            
            
               Úradný vestník Európskej únie
            
            
               L 235/7
            
         VYKONÁVACIE NARIADENIE KOMISIE (EÚ) č. 860/2014
   z 5. augusta 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. augusta 2014
      
         
            Za Komisiu
         
         
            v mene predsedu
         
         Martine REICHERTS
         
            členka Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok pozostáva zo svetelného disku (tzv. „svietiaci lietajúci tanier“) a ručne ovládaného vystreľovacieho systému s naťahovacou šnúrkou, z plastov. Disk obsahuje svetelné emisné diódy (LED) napájané batériami.
                  Svetelný disk sa potiahnutím šnúrky vystreľuje do vzduchu. Predtým, než dopadne na zem, môže preletieť vzdialenosť až 20 metrov.
                  Je určený na použitie ako lietajúca vrtuľová hračka.
                  Pozri obrázok (1).
               
               
                  9503 00 95
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 9503 a 9503 00 95.
                  Z objektívnych charakteristických vlastností výrobku vyplýva, že sa má používať ako lietajúca vrtuľová hračka, a nie ako výrobok na hry vonku ani ako potreba spojená s vykonávaním telesnej aktivity. Nemôže sa porovnávať s „lietajúcim tanierom“ v zmysle vysvetliviek ku kombinovanej nomenklatúre týkajúcich sa podpoložky 9506 99 90, ktorá sa vzťahuje na hry, ktorých podstatou je hádzanie a chytanie. Zatriedenie do položky 9506 ako výrobku alebo potreby na hry vonku je preto vylúčené.
                  Výrobok sa preto má zatriediť pod číselný znak KN 9503 00 95 ako ostatné hračky z plastov.
               
            
         (1)  Obrázok slúži len na informačné účely.